
	PARLAMENTUL ROMÂNIEI

   CAMERA DEPUTAŢILOR

Comisia pentru agricultură, silvicultură, industrie alimentară şi servicii  specifice
	                                                        Bucureşti,  06.06.2006

                                                        Nr.24/370


RAPORT  

asupra propunerii legislative pentru modificarea şi completarea Legii nr.18/1991 a fondului funciar 

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu propunerea legislativă pentru modificarea şi completarea Legii nr.18/1991 a fondului funciar, transmisă cu adresa nr.P.l.x 322 din 18 aprilie 2006 şi înregistrată sub nr.24/227/19.04.2006.

 La întocmirea raportului, Comisia a avut în vedere avizele favorabile ale: Consiliului Legislativ, Comisiei juridice, de disciplină şi imunităţi, avizul negativ al Comisiei pentru buget, finanţe şi bănci şi punctul de vedere pozitiv al Guvernului.
Propunerea legislativă are ca obiect de reglementare modificarea Anexei nr.1 „Taxa procentuală datorată pentru scoaterea definitivă din circuitul agricol a terenurilor aflate în extravilan” la Legea fondului funciar  nr.18/1991, republicată, cu modificările şi completările ulterioare. Prin prezentul proiect, pentru scoaterea din circuitul agricol a terenurilor situate în extravilan, se instituie o taxă de 2,5 lei/mp.
Propunerea legislativă pentru modificarea şi completarea Legii nr.18/1991 a fondului funciar face parte din categoria legilor organice, potrivit prevederilor art. 73 din Constituţia României, republicată.

La dezbaterea propunerii legislative pentru modificarea şi completarea Legii nr.18/1991 a fondului funciar a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul  Dănuţ Apetrei - secretar de stat în cadrul Ministerului Agriculturii, Pădurilor şi Dezvoltării Rurale.

La lucrările comisiei au fost prezenţi 24 de deputaţi, din totalul de 25 membri ai comisiei.

Raportul Comisiei a fost adoptat în unanimitate,  în şedinţa din 6 iunie 2006.

Propunerea legislativă pentru modificarea şi completarea Legii nr.18/1991 a fondului funciar a fost respinsă de Senat în şedinţa din 12 aprilie 2006.
Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări a propunerii legislative pentru modificarea şi completarea Legii nr.18/1991 a fondului funciar. 
I. Amendamente admise
În urma dezbaterii, Comisia propune adoptarea propunerii legislative cu următoarele amendamente: 

	Nr. crt.
	Text Legea  fondului funciar  nr.18/1991
	Text propunere legislativă
	Text propus de Comisie 

(autorul amendamentului)
	Motivarea amendamentelor 

	1. 
	LEGE 
pentru modificarea anexei nr. 1 la Legea fondului funciar nr. 18/1991
	Titlul legii

L E G E 

pentru modificarea  şi completarea Legii nr.18/1991 a  fondului funciar


	Titlul legii

L E G E 

pentru modificarea  Anexei nr.1 la Legea fondului funciar  nr.18/1991  

  
	

	2. 
	Articol unic. - Anexa nr. 1 la Legea fondului funciar nr. 18/1991, republicată în Monitorul Oficial al României, Partea I, nr.1 din 5 ianuarie 1998, cu modificările şi completările ulterioare, va avea următorul cuprins: 
"ANEXA Nr. 1
TAXA PROCENTUALĂ
datorată pentru scoaterea definitivă din circuitul agricol a terenurilor aflate în extravilan
------------------------------------------------------------------
Clasa terenului agricol        1         2          3            4           5
-------------------------------------------------------------------

Taxa procentuală            400     350    100      100      100
NOTĂ: 

1. Taxa procentuală se aplică la valoarea terenului, prevăzută ca preţ de părţile din contractul de înstrăinare. 

2. În situaţia în care terenul nu a făcut obiectul vânzării-cumpărării şi acesta este în proprietatea investitorului sau provine din concesionare, donaţie etc., taxa procentuală se calculează la valoarea de circulaţie a terenului din zona respectivă. 

3. Pentru terenurile agricole aflate în extravilan, prevăzute la pct. 1 şi 2, care se scot definitiv şi temporar din circuitul agricol, se face în mod obligatoriu evaluarea de către evaluatorii atestaţi de Ministerul Agriculturii, Pădurilor şi Dezvoltării Rurale. Scoaterea temporară se face pe o perioadă de maximum 2 ani. 

4. În cazul în care se constată că valorile rezultate din aplicarea taxelor conform pct. 1 şi 2 sunt mai mici decât evaluarea efectuată conform pct. 3, se foloseşte la calculul taxei procentuale prevăzute în prezenta anexă valoarea stabilită de evaluatori atestaţi de Ministerul Agriculturii, Pădurilor şi Dezvoltării Rurale, la care se aplică procentele din tabel." 
	ARTICOLUL UNIC. – Legea fondului funciar nr.18/1991, republicată   în Monitorul Oficial al României, Partea I, nr.1 din data de 5 ianuarie 1998, modificată şi completată prin Legea 247/2005 privind reforma în domeniile proprietăţii şi justiţiei, se modifică şi se completează şi va avea următorul cuprins: 

„ANEXA 1
Taxa datorată pentru scoaterea definitivă din circuitul agricol a terenurilor aflate în extravilan 
1. Taxa datorată pentru scoaterea definitivă şi temporară din circuitul agricol a terenurilor aflate în extravilan se stabileşte la valoarea de 2,5 RON/mp şi se aplică înmulţind suprafaţa exprimată în metri pătraţi a terenului solicitat pentru a fi scos din circuitul agricol cu această valoare. Valoarea acestei taxe se indexează anual cu coeficientul de inflaţie.
	Articol unic. - Anexa nr. 1 la Legea fondului funciar nr. 18/1991, republicată în Monitorul Oficial al României, Partea I, nr.1 din 5 ianuarie 1998, cu modificările şi completările ulterioare, va avea următorul cuprins: 
                                       „Anexa nr. 1
T A X A   

datorată pentru scoaterea definitivă   din circuitul agricol al terenurilor aflate în extravilan 

 -----------------------------------------------------------------------
Clasa terenului agricol         1           2          3          4           5
------------------------------------------------------------------------

Taxa lei/mp                     4,00     3,50    3,00    2,50    2,00
------------------------------------------------------------------------

NOTĂ:

· Taxa datorată pentru scoaterea definitivă din circuitul agricol a terenurilor aflate în extravilan se calculează înmulţind suprafaţa exprimată în metri pătraţi a terenului solicitat pentru a fi scos din circuitul agricol cu valoarea din tabel. Valoarea acestei taxe se indexează anual cu coeficientul de inflaţie.

Comisia pentru agricultură, silvicultură, industrie alimentară şi servicii  specifice
	Pentru diferenţierea pe categorii de clase – de terenuri.

Scoaterea temporară din circuitul agricol este reglementată de prevederile art.93 alin.(1) din Legea fondului funciar nr.18/1991, republicată.

Pentru a evita legiferarea paralelă.




            Comisia a propus aprobarea proiectului cu  24  voturi pentru, 0  voturi împotrivă şi 0 abţineri.

VICEPREŞEDINTE,



          


 SECRETAR,

                            

Dr. Valeriu TABĂRĂ 


 



Ioan MUNTEANU

Întocmit: consilier dr. Anton Păştinaru 

